Принадлежи към патрицианската фамилия Фабии. Син е на аристократа Фабий Вибулан, брат на Квинт Фабий Вибулан (консул 485 пр.н.е.) и Кезо Фабий Вибулан (консул 484, 481 и 479 пр.н.е.). Тримата братя заемат, редувайки се от 485 до 479 пр.н.е., най-висшия пост в Римската република. Родът на Фабиите тогава е един от водещите родове на Рим и постига чрез тримата братя най-големия си успех. През 477 пр.н.е. почти всички членове на род Фабии, 300 души, падат убити в битката при Кремера против вейините.